CELEX: 32012R0553
Language: fi
Date: 2012-06-19 00:00:00
Title: Komission täytäntöönpanoasetus (EU) N:o 553/2012, annettu 19 päivänä kesäkuuta 2012 , tiettyjen tavaroiden luokittelusta yhdistettyyn nimikkeistöön

27.6.2012   
            
            
               FI
            
            
               Euroopan unionin virallinen lehti
            
            
               L 166/18
            
         KOMISSION TÄYTÄNTÖÖNPANOASETUS (EU) N:o 553/2012,
   annettu 19 päivänä kesäkuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä kesäkuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Kierteetön muusta teräksestä kuin ruostumattomasta teräksestä valmistettu kuusiokannallinen tavara, jonka vetomurtolujuus on 1 040 MPa ja mitat 160 mm (pituus), 32 mm (kannan koko) ja 16 mm (varren halkaisija).
                  Se on tarkoitettu edelleen valmistettavaksi nimikkeeseen 7318 kuuluvaksi valmiiksi tavaraksi tullille esittämisen jälkeen.
               
               
                  7318 15 89
               
               
                  Luokittelu määräytyy yhdistetyn nimikkeistön 1 yleisen tulkintasäännön, 2 yleisen tulkintasäännön a alakohdan ja 6 yleisen tulkintasäännön sekä CN-koodien 7318, 7318 15 ja 7318 15 89 nimiketekstien mukaisesti.
                  Koska tavara ei ole valmis välittömään käyttöön, sillä on valmiin tavaran likimääräinen muoto ja sitä voidaan ainoastaan käyttää nimikkeen 7318 valmiin tavaran valmistukseen, sen katsotaan teelmänä olevan 2 yleisen tulkintasäännön a alakohdassa tarkoitettu viimeistelemätön tavara (ks. myös harmonoidun järjestelmän selitykset, 2 yleisen tulkintasäännön a alakohta, selitys II ja nimikkeen 7318 A kohdan viides alakohta).
                  Ottaen huomioon tavaran objektiivisesti todettavat ominaisuudet kuten sen muodon, kuusiokannan ja vetomurtolujuuden, sen katsotaan olevan CN-koodin 7318 15 89 viimeistelemätön tavara.
                  Sen vuoksi tavara on luokiteltava CN-koodiin 7318 15 89.